《次韵陈丈陈丈宣城人欧公诗云共防梅老敌难当》
宋代·周孚

诗似梅翁不易当，公今后出更专场。自来不数王杨辈，平处犹参沈鲍行。

梅柳作新还此际，江山增重信吾乡。会须乞取飞霞佩，老藉犹能与颉颃。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。